**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS TURTO PERDavimo VALDYTI PATIKĖJIMO TEISE**

2023 m. liepos 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 3 punktu ir 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 13.1 papunkčiu, atsižvelgdama į viešosios įstaigos Centrinės projektų valdymo agentūros ir Plungės rajono savivaldybės administracijos 2020 m. liepos 14 d. Finansavimo sutarties Nr. BT6-01-399 1 priedo 4 punkto 4.3 papunktį, Plungės rajono savivaldybės taryba nusprendžia:

1. Perduoti biudžetinei įstaigai Plungės socialinių paslaugų centrui (kodas 271759610) patikėjimo teise valdyti pastatą – Bendruomeninių vaikų globos namus (registro Nr. 44/23688777, unikalus Nr. 4400-5463-2101, pažymėjimas plane 1N1/b, statybos metai 2023, bendras plotas 208,93 kv. m), esantį Gandingos g. 11B, Plungės m., kurio įsigijimo ir likutinė vertės 2023 m. liepos 31 d. – 454 228,88 Eur, iš jų 200 203,56  Eur SB lėšos, 254 025,32 ES lėšos, jos nuostatuose numatytai veiklai vykdyti.
2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, Savivaldybės vardu pasirašyti sprendimo 1 punkte nurodyto turto perdavimo ir priėmimo aktą su biudžetine įstaiga Plungės socialinių paslaugų centru.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vedėja Živilė Bieliauskienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SAVIVALDYBĖS TURTO PERDavimo VALDYTI PATIKĖJIMO TEISE“**

1. m. liepos 7 d.

Plungė

**1. Parengto sprendimo projekto tikslai, uždaviniai.** Perduoti biudžetinei įstaigai Plungės socialinių paslaugų centrui (kodas 271759610) patikėjimo teise valdyti pastatą – Bendruomeninių vaikų globos namus (registro Nr. 44/23688777, unikalus Nr. 4400-5463-2101, pažymėjimas plane 1N1/b, statybos metai 2023, bendras plotas 208,93 kv. m), esantį Gandingos g. 11B, Plungės m., kurio įsigijimo ir likutinė vertės 2023 m. liepos 31 d. – 454 228,88 Eur, iš jų 200 203,56  Eur SB lėšos, 254 025,32 ES lėšos, jos nuostatuose numatytai veiklai vykdyti. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, Savivaldybės vardu pasirašyti nurodyto turto perdavimo ir priėmimo aktą su biudžetine įstaiga Plungės socialinių paslaugų centru.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** 2023 m. birželio 19 d. buvo pasirašyta pastato – Bendruomeninių vaikų globos namų deklaracija apie statybos užbaigimą ir įregistruota VĮ Registrų centre. Atsižvelgiant į viešosios įstaigos Centrinės projektų valdymo agentūros ir Plungės rajono savivaldybės administracijos 2020 m. liepos 14 d. Finansavimo sutarties Nr. BT6-01-399 1 priedo 4 punkto 4.3 papunktį – projekto finansinį (investicijų) tęstinumą užtikrins projekto vykdytojas, vadovaujantis Plungės rajono savivaldybės tarybos 2018 m. lapkričio 29 d. sprendimu Nr. T-243 ne trumpiau nei 5 m. po projekto pabaigos. Projekto partneris (Plungės socialinių paslaugų centras), kuris naudosis įgyvendinant Projektą sukurta infrastruktūra, užtikrins veiklos, paslaugų tęstinumą ir teiks socialinės globos paslaugas. Projekto metu sukurtas turtas bus perduotas projekto partneriui valdyti patikėjimo teise. Projekto lėšomis sutvarkytose BVGN patalpose nebus teikiamos jokios kitos mokamos paslaugos).

**3. Kodėl būtina priimti sprendimą, kokių pozityvių rezultatų laukiama.** Statinį perdavus Plungės socialinių paslaugų centrui bus tvarkomos likusios veiklos pradžiai būtinos procedūros, bus apgyvendinti 7 vaikai.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybių nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės administracijos Turto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės socialinių paslaugų centrui.

**11. Kita svarbi informacija.** Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Socialinės gerovės kūrimas* | *Nenumatomas* |
| *Viešajam administravimui* | *Šis sprendimas nereguliuos naujos teisinių santykių srities* | *Nenumatomas* |
| *Teisinei sistemai* | *Numatomas teisinis reguliavimas neprieštarauja įstatymams ir įstatymų įgyvendinamiesiems*  *aktams* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėja Živilė Bieliauskienė