**Projektas**

|  |
| --- |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL BIUDŽETINĖS ĮSTAIGOS PLUNGĖS RAJONO SAVIVALDYBĖS VISUOMENĖS SVEIKATOS BIURO 2022 METŲ VEIKLOS ATASKAITOS PATVIRTINIMO** |
| 2023 m. liepos 27 d. Nr. T1-  Plungė |

Vadovaudamasi Plungės rajono savivaldybės visuomenės sveikatos biuro nuostatų, patvirtintų Plungės rajono savivaldybės tarybos 2023 m. gegužės 18 d. sprendimu Nr. T1-135 „Dėl Plungės rajono savivaldybės visuomenės sveikatos biuro nuostatų patvirtinimo“, 30.7 papunkčiu bei atsižvelgdama į Plungės rajono savivaldybės visuomenės sveikatos biuro 2023 m. birželio 14 d. raštą Nr. SB-050 „Dėl biudžetinės įstaigos Plungės rajono savivaldybės visuomenės sveikatos biuro 2022 metų veiklos ataskaitos patvirtinimo“, Plungės rajono savivaldybės taryba nusprendžia:

P a t v i r t i n t i biudžetinės įstaigos Plungės rajono savivaldybės visuomenės sveikatos biuro 2022 metų veiklos ataskaitą (pridedama).

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė savivaldybės gydytoja Oresta Gerulskienė

PATVIRTINTA

Plungės rajono savivaldybės

tarybos 2023 m. liepos 27 d.

sprendimu Nr. T1-

**BIUDŽETINĖS ĮSTAIGOS PLUNGĖS RAJONO SAVIVALDYBĖS**

**VISUOMENĖS SVEIKATOS BIURO 2022 METŲ VEIKLOS ATASKAITA**

**I. BENDROJI DALIS**

1. Biudžetinė įstaiga Plungės rajono savivaldybės visuomenės sveikatos biuras (toliau – Sveikatos biuras) yra Lietuvos nacionalinės sveikatos sistemos, įgyvendinanti valstybės ir savivaldybės funkcijas ir išlaikoma iš valstybės ir Savivaldybės biudžetų asignavimų, Savivaldybės biudžetinė sveikatos priežiūros įstaiga.

2. Sveikatos biuras įsteigtas vadovaujantis Plungės rajono savivaldybės tarybos 2009 m. birželio 25 d. sprendimu Nr. T1-175 „Dėl biudžetinės įstaigos Plungės rajono savivaldybės visuomenės sveikatos biuro įsteigimo“, siekiant vykdyti valstybinę (valstybės perduotą savivaldybėms) visuomenės sveikatos priežiūros funkciją, reglamentuojamą 2002 m. gegužės 16 d. Lietuvos Respublikos visuomenės sveikatos priežiūros įstatyme Nr. IX-886.

Įmonės kodas 302415311, adresas J. Tumo-Vaižganto g. 93-2, Plungė, 90143, el. p. [vsbiuras@plungesvsb.lt](mailto:vsbiuras@plungesvsb.lt), interneto svetainė

[www.plungesvsb.lt, Facebook paskyra https://www.facebook.com/Plungės visuomenės sveikatos biuras, tel. Nr. 8 448 52034.](http://www.plungesvsb.lt, Facebook paskyra https://www.facebook.com/Plungės visuomenės sveikatos biuras, tel. Nr. 8 448 52034.)

3.  **Visuomenės sveikatos priežiūros funkcijos:**

3.1. plėtoti sveiką gyvenseną ir stiprinti mokinių sveikatos įgūdžius ugdymo įstaigose;

3.2. stiprinti sveikos gyvensenos įgūdžius bendruomenėse bei vykdyti visuomenės sveikatos stebėseną Savivaldybėje;

3.3. plėtoti visuomenės psichikos sveikatos paslaugų prieinamumą bei ankstyvojo savižudybių atpažinimo ir kompleksinės pagalbos teikimo sistemą.

**II. PERSONALO VALDYMAS**

4. **Pareigybių skaičius.** Didžiausias leistinas darbuotojų, dirbančių pagal darbo sutartis, pareigybių skaičius 2022 m. gruodžio 31 d. – 22,93 (1 lentelė). 2022 m. gruodžio 31 d. Sveikatos biure buvo užimta 13,5 etato (žr. 1 lentelę), Sveikatos biure dirba 2 darbuotojai, turintys aukštesnįjį išsilavinimą, kiti – aukštąjį išsilavinimą (12 bakalauro, 7 magistro).

**1 lentelė.** Pareigybių skaičius 2022 m. gruodžio 31 d.

|  |  |  |
| --- | --- | --- |
| **Pareigybė** | **Etatų skaičius** | **Darbuotojų skaičius** |
| 1.1. Direktorius | 1 | 1 |
| 1.2. Administratorius | 1 | 1 |
| 1.3. Visuomenės sveikatos specialistas, vykdantis visuomenės sveikatos stiprinimą | 3,6 | 5 |
| 1.4. Visuomenės sveikatos specialistas, vykdantis visuomenės sveikatos stebėseną | 1 | 1 |
| 1.5. Visuomenės sveikatos specialistas, vykdantis vaikų ir jaunimo sveikatos priežiūrą | 1 | 1 |
| 1.6. Visuomenės sveikatos specialistas, vykdantis sveikatos priežiūrą mokykloje | 13,3 | 15 |
| 1.7. Jaunimui palankių sveikatos priežiūros paslaugų koordinatorius | 1 | 1 |
| 1.8 Jaunimui palankių sveikatos priežiūros paslaugų psichologas | 0,5 | 1 |
| 1.9. Psichologas | 0,5 | 1 |
| **Iš viso** | **22,93** | **27** |

5. **Darbuotojų kvalifikacija.** Sveikatos biure dirbakvalifikacinius reikalavimus, patvirtintus Lietuvos Respublikos sveikatos apsaugos ministro 2007 m. lapkričio 15 d. įsakyme Nr. V-918 ,,Dėl savivaldybės visuomenės sveikatos biure privalomų pareigybių sąrašo ir joms keliamų kvalifikacinių reikalavimų patvirtinimo“, atitinkantys visuomenės sveikatos specialistai. Visuomenės sveikatos specialistų duomenys (išsilavinimas, kvalifikacijos kėlimas ir kt.) kaupiami Higienos instituto visuomenės sveikatos priežiūros specialistų registre [*https://vspsr.hi.lt/*](https://vspsr.hi.lt/)*.*

6. **Darbuotojų kvalifikacijos kėlimas.** Siekiant užtikrinti kokybišką visuomenės sveikatos priežiūros paslaugų teikimą Savivaldybės gyventojams, Sveikatos biuro darbuotojai nuolat dalyvauja kvalifikacijos kėlimo mokymuose, seminaruose, konferencijose pagal poveikio sritis ir bendrąsias kompetencijas (2 lentelė).

**2 lentelė**. Darbuotojų kvalifikacijos kėlimas 2022 m.

|  |  |
| --- | --- |
| **Kriterijaus pavadinimas** | **Kriterijaus vertė** |
| 1. Dalyvavusių darbuotojų skaičius (unikalus skaičius) | 24 |
| 2. Iš viso kvalifikacijos kėlimo valandų | 1 364,5 |

**III. BIUDŽETAS**

7. **Finansavimo šaltiniai:** valstybės biudžeto dotacija valstybinių (valstybės perduotų savivaldybėms) visuomenės sveikatos funkcijų vykdymui ir Savivaldybės biudžeto lėšos (3 lentelė). 2022 m. skirtos lėšos panaudotos 100 proc.

**3 lentelė.** Lėšų panaudojimas 2022 m. pagal finansavimo šaltinius ir paskirtį.

|  |  |  |  |
| --- | --- | --- | --- |
| **Eil.**  **Nr.** | **Lėšų šaltiniai** | **Lėšų paskirtis ir panaudojimas** | **Suma,**  **EUR (tūkst.)** |
| **1. Sveikatos biuro veiklos užtikrinimas ir visuomenės sveikatos priežiūros**  **paslaugų teikimas** | | | |
| 1.1. | Savivaldybės biudžetas (SB) | Užtikrinti Sveikatos biuro veiklos vykdymą, administracijos išlaikymą | 165,7 |
| 1.2. | Valstybės biudžetas (VB) | Užtikrinti visuomenės sveikatos priežiūrą Savivaldybėje, iš jų: | |
| Plėtoti sveiką gyvenseną ir stiprinti mokinių sveikatos įgūdžius ugdymo įstaigose (MS) | 236,0 |
| Stiprinti sveikos gyvensenos įgūdžius bendruomenėse bei vykdyti visuomenės sveikatos stebėseną Savivaldybėje (VS) | 82,8 |
| Plėtoti visuomenės sveikatos psichikos sveikatos paslaugų prieinamumą bei ankstyvojo savižudybių atpažinimo ir kompleksinės pagalbos teikimo sistemą (PS) | 78,8 |
| **2.** **Kitos lėšos** | | | |
| 2.1. | Mokamos paslaugos | Lėšos gautos už suteiktas mokamas paslaugas: privalomus higienos įgūdžių ir pirmosios pagalbos mokymus. | 4,4 |
| 2.2. | Europos ekonominės erdvės ir Norvegijos finansinių mechanizmų lėšos | „Jaunimui palankių sveikatos priežiūros paslaugų (JPSPP) teikimo modelio diegimas Plungės, Mažeikių ir Tauragės savivaldybėse“ Nr.  LT03-1-SAM-K01-005 | 104,3 |
| 2.3. | Europos ekonominės erdvės ir Norvegijos finansinių mechanizmų lėšos | „Ikimokyklinio ir mokyklinio ugdymo įstaigų sveikatos kabinetų aprūpinimas metodinėmis priemonėmis Plungės ir Tauragės savivaldybėse“ Nr.  LT03-2-SAM-K01-008 | 81,7 |
| 2.4. | Plungės rajono savivaldybės visuomenės sveikatos priežiūros rėmimo specialiosios programos lėšos | Projektas „Visi skirtingi – visi lygūs“ (vaikų vasaros poilsinė, dieninė stovykla) | 1,5 |
| Projektas „Plungės rajono maudymosi vietų vandens ir smėlio kokybės stebėsenos programa“ | 5,0 |
| Projektas „Fizinio aktyvumo nauda ikimokyklinio ir mokyklinio amžiaus vaikams“ |  |
| 2.5. | Parama (gyventojų pajamų mokestis) | Vykdyti visuomenės sveikatos priežiūros veiklą Savivaldybėje | 0,2 |
| **Iš viso** | | | **768,7** |

**IV. VISUOMENĖS SVEIKATOS STIPRINIMAS IR STEBĖSENA**

8. Įgyvendinant visuomenės sveikatos stiprinimą, Plungės rajono savivaldybės bendruomenėje buvo organizuojamos ir vykdomos įvairios prevencinės sveikatos stiprinimo priemonės skirtingoms gyventojų grupėms*,* dalintasi gerąja praktika, prisidėta prie sveikatai palankų įgūdžių ugdymo, motyvuota gyventi sveikiau. Veiklos vykdytos atsižvelgiant į Plungės rajono savivaldybės sveikatos problemas – analizuojant sveikatos rodiklius ir į tikslinių grupių poreikius bei Lietuvos Respublikos sveikatos apsaugos ministro patvirtintus visuomenės sveikatos priežiūros prioritetus (4 lentelė).

**4 lentelė.** Bendras vykdytų visuomenės sveikatos stiprinimo priemonių skaičius bendruomenėje.

|  |  |  |  |  |
| --- | --- | --- | --- | --- |
| **Eil. Nr.** | **Priemonė** | **2021 m.**  **rodiklis** | **2022 m. rodiklis** | **Pokytis**  **(proc.)** |
| 1. | Renginių skaičius (paskaitos, seminarai, akcijos, mankštos, programos) (vnt.) | 800 | 870 | +8 |
| 2. | Renginiuose dalyvavusių asmenų skaičius (vnt.) | 2 205 | 2 991 | +26 |
| 3. | Informacinių pranešimų, straipsnių skaičius (spaudoje, interneto puslapyje, socialiniame tinkle) (vnt.) | 1 130 | 1 231 | +8,9 |
| 4. | Atmintinės, lankstinukai ir kiti leidiniai (vnt.) | 1 500 | 1 730 | +15,3 |

9. Pagrindinės Sveikatos biuro veiklų kryptys ir pasiekti rodikliai pateikiami (5 lentelėje).

**5 lentelė.** Pagrindinių 2022 m. vykdytų visuomenės sveikatos stiprinimo priemonių skaičius bendruomenėje pagal veiklos sritis.

|  |  |  |  |  |
| --- | --- | --- | --- | --- |
| **Eil.**  **Nr.** | **Veiklos kryptis** | **Dalyvių skaičius (vnt.)** | **Renginių skaičius (vnt.)** | **Informacinių pranešimų, straipsnių skaičius (vnt.)** |
| 1. | Sveika mityba ir nutukimo prevencija | 176 | 11 | 184 |
| 2. | Fizinis aktyvumas | 1 307 | 135 | 344 |
| 3. | Psichikos sveikata (smurto, savižudybių prevencija, streso kontrolė ir kt.) | 724 | 678 | 147 |
| 4. | Užkrečiamųjų ligų profilaktika, asmens higiena | 20 | 1 | 96 |
| 5. | Traumų ir nelaimingų atsitikimų prevencija | 317 | 20 | 1 144 |
| 6. | Onkologinių ligų profilaktika | 108 | 3 | 170 |
| 7. | Ėduonies profilaktika ir burnos higiena | 23 | 1 | 61 |

10. Pagal valstybinius sveikatos prioritetus įgyvendintos programos, patvirtintos Lietuvos Respublikos sveikatos apsaugos ministerijos (6 lentelė).

**6 lentelė.** Pagrindinių 2022 m. įgyvendintų programų vykdymo rezultatai.

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Programa** | **Vertinimo kriterijai** | **Planas** | **Įvykdymas** | **Įvykdymo procentas** |
| 1. | Darbuotojų kompetencijos psichikos sveikatos srityje didinimo mokymų savivaldybėse organizavimas | Darboviečių, kuriose įgyvendinti mokymai, skaičius (vnt.) | 4 | 6 | 150 |
| Darbuotojų, dalyvavusių mokymuose, skaičius (vnt.) | 64 | 101 | 158 |
| 2. | Psichologinės gerovės ir psichikos sveikatos stiprinimo paslaugų teikimo savivaldybėse organizavimas | Suteiktų individualių konsultacijų skaičius | 250 | 450 | 180 |
| Suteiktų grupinių konsultacijų ar užsiėmimų skaičius | 380 | 380 | 100 |
| 3. | Širdies ir kraujagyslių ligų ir cukrinio diabeto rizikos grupių asmenų sveikatos stiprinimas ir šių ligų prevencija | Asmenų, baigusių sveikatos stiprinimo programą, skaičius | 22 | 26 | 118 |

**V. PRIVALOMASIS SVEIKATOS ŽINIŲ IR ĮGŪDŽIŲ MOKYMAS**

11. Viena iš mokamų Sveikatos biuro paslaugų – privalomasis sveikatos žinių ir įgūdžių mokymas. Sveikatos biuras, vadovaudamasis Lietuvos Respublikos sveikatos apsaugos ministro 2008 m. sausio 28 d. įsakymu Nr. V-69 (su galiojančia redakcija) patvirtintomis mokymo programomis, bei Valstybinės akreditavimo sveikatos priežiūros veiklai tarnybos prie sveikatos apsaugos ministerijos išduotomis licencijomis, organizuoja šiuos mokymo kursus: pirmosios pagalbos, higienos įgūdžių, asmenų mokymo apie alkoholio ir narkotikų žalą žmogaus sveikatai.

2022 m. iš viso vykdyti 122 privalomi sveikatos mokymai, iš jų:

11.1. Pirmos pagalbos mokymai – 39 vnt., apmokytas 161 asmuo;

11.2. Higienos įgūdžių mokymai – 83 vnt., apmokyti 447 asmenys;

11.3. Alkoholio, narkotinių ir psichotropinių ar kitų psichiką veikiančių medžiagų vartojimo poveikio žmogaus sveikatai mokymai – 10 vnt. Apmokyta 11 asmenų.

**VI. MOKINIŲ VISUOMENĖS SVEIKATOS PRIEŽIŪRA**

12. Įgyvendinant visuomenės sveikatos specialisto, vykdančio sveikatos priežiūrą mokykloje, veiklos 2022 m. buvo vykdomos atsižvelgiant į Visuomenės sveikatos priežiūros organizavimo mokykloje tvarkos aprašą, patvirtintą Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 (2016 m. liepos 21 d. įsakymo Nr. V-966/V-672 redakcija) „Dėl Visuomenės sveikatos priežiūros organizavimo mokykloje tvarkos aprašo patvirtinimo“.

Prisidėta prie vaikų, tėvų, mokytojų ir kitų ugdymo įstaigų bendruomenių narių sveikos gyvensenos įgūdžių stiprinimo, vykdant ir organizuojant įvairias veiklas (7 lentelė).

**7 lentelė.** Ugdymo įstaigose 2022 m. vykdytos sveikatinimo priemonės ir jų reikšmės.

|  |  |  |  |  |
| --- | --- | --- | --- | --- |
| **Eil. Nr.** | **Vykdytos priemonės** | **2021 m. reikšmė** | **2022 m. reikšmė** | **Pokytis (proc.)** |
| 1. | Ugdymo įstaigose organizuotų sveikatinimo renginių (paskaitos, pamokos, praktiniai mokymai ir kt.) bendras skaičius (vnt.) | 4 054 | 3 801 | -6,2 |
| 2. | Sveikatinimo renginiuose dalyvavusių mokinių bendras skaičius (vnt.) | 57 518 | 65 828 | +14,4 |
| 2.1. | Mokinių, ugdomų pagal ikimokyklinio ir priešmokyklinio, bendrojo ugdymo programas skaičius (vnt.) | 5 502 | 5 492 | -0,2 |
| 3. | Informacinių pranešimų, stendų skaičius (vnt.) | 404 | 634 | +56,9 |

13. Pagrindinės įgyvendintos visuomenės sveikatos priežiūros priemonės pagal veiklos sritis, atsižvelgiant į ugdymo įstaigos 2022 m. visuomenės sveikatos priežiūros specialisto veiklos planus, poreikius ir (8 lentelė).

**8 lentelė.** Visuomenės sveikatos priežiūros rodikliai įgyvendinti 2022 m. ugdymo įstaigose.

|  |  |  |  |  |
| --- | --- | --- | --- | --- |
| **Veiklos sritis** | **Veikla, funkcijos** | **Dalyvių skaičius (vnt.)** | **Renginių skaičius (vnt.)** | **Informacinių pranešimų, straipsnių, stendų skaičius (vnt.)** |
| Mokinių sveikatos stebėsena | Mokinių skaičius | 5 641 | - | - |
| Mokinių profilaktinių patikrinimų pažymų skaičius (proc.):  abi formos Nr. E027-1 dalys | 89,82 | - | - |
| formos Nr. E027-1 I dalis | 97,93 | - | - |
| formos Nr. E027-1 II dalis | 90,14 | - | - |
| Sveikatos sauga ir stiprinimas, bendrieji sveikos gyvensenos ir ligų prevencijos klausimai | Sveikos gyvensenos įgūdžių  ugdymas | 13 606 | 577 | 276 |
| Fizinis aktyvumas | Sveikos gyvensenos įgūdžių  ugdymas | 15 998 | 1 089 | 34 |
| Psichikos sveikata (smurto, savižudybių prevencija, streso kontrolė ir kt.) | Sveikos gyvensenos įgūdžių  ugdymas | 4 199 | 444 | 22 |
| Aplinkos sveikata | Sveikos gyvensenos įgūdžių  ugdymas | 2 259 | 113 | 88 |
| Rūkymo, alkoholio ir narkotikų vartojimo prevencija | Sveikos gyvensenos įgūdžių  ugdymas | 3 159 | 153 | 25 |
| Lytiškumo ugdymas, AIDS ir lytiškai plintančių ligų prevencija | Sveikos gyvensenos įgūdžių  ugdymas | 1 461 | 90 | 3 |
| Tuberkuliozės profilaktika | Sveikos gyvensenos įgūdžių  ugdymas | 256 | 13 | 14 |
| Užkrečiamųjų ligų profilaktika, asmens higiena | Sveikos gyvensenos įgūdžių  ugdymas | 9 419 | 792 | 233 |
| Kraujotakos sistemos ligų profilaktika | Sveikos gyvensenos įgūdžių  ugdymas | 134 | 10 | 5 |
| Onkologinių ligų profilaktika | Sveikos gyvensenos įgūdžių  ugdymas | 288 | 7 | 69 |
| Kitos | Sveikos gyvensenos įgūdžių  ugdymas | 1 397 | 57 | 15 |

14. Pagrindiniai įgyvendinti Lietuvos Respublikos sveikatos apsaugos ministerijos patvirtinti prioritetai, vykdant mokinių visuomenės sveikatos priežiūrą (9 lentelė).

**9 lentelė.** 2022 m. ugdymo įstaigose įgyvendintų prioritetų vykdymo rezultatai.

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Veiklos kryptis** | **Vertinimo kriterijai** | **Planas** | **Įvykdymas** | **Įvykdymo procentas** |
| II prioritetas – „Sveikos gyvensenos įgūdžių formavimas“ | | | | | |
| 1. | Sveikatą stiprinančių mokyklų plėtra / priemonės „Aktyvi mokykla“ įgyvendinančių mokyklų plėtra | Mokyklų, naujai įsijungusių į Sveikatą stiprinančių mokyklų tinklą, skaičius (vnt.) | 1 | 2 | 200 |
| Mokyklų, naujai įsijungusių į „Aktyvi mokykla“ tinklą skaičius (vnt.) | 1 | 1 | 100 |
| 2. | Traumų ir sužalojimų prevencijos skatinimas mokyklose | Mokinių, dalyvavusių užsiėmimuose, skaičius | 5 000 | 6 560 | 131,2 |
| 3. | Burnos higienos užsiėmimų organizavimas | Mokinių, dalyvavusių užsiėmimuose, skaičius | 2 000 | 2 080 | 104 |
| 4. | Sveikos mitybos organizavimo tobulinimas, maisto švaistymo mažinimas, sveikos mitybos skatinimas | Mokinių, dalyvavusių sveikos mitybos skatinimo užsiėmimuose, skaičius | 5 000 | 5 012 | 100,24 |
| III prioritetas – „Dalyvavimas grėsmių, susijusių su užkrečiamųjų ligų valdymu“ | | | | | |
| 5. | Supratimo apie mikroorganizmų atsparumą antimikrobinėmis medžiagomis didinimas | Mokinių, dalyvavusių užsiėmimuose, skaičius | 700 | 572 | 81,71 |
| 6. | Priemonės vykdant sustiprintą užkrečiamųjų ligų epidemiologinę priežiūrą (pagal atskirą sprendimą, atsižvelgiant į epidemiologinę situaciją) | Identifikuotų protrūkių skaičius ugdymo įstaigoje | Pagal poreikį | 124 | 100 |
| 7. | Epidemiologinės priežiūros vykdymas ugdymo įstaigose | Iširtų atvejų, susijusių su ugdymo įstaiga, skaičius | Pagal poreikį | 798 | 100 |

**VII. COVID-19 PANDEMIJOS VALDYMAS**

15. Vykdant COVID-19 pandemijos valdymą Plungės rajono savivaldybėje, 2022 m. Sveikatos biuro visuomenės sveikatos specialistai, vykdantys sveikatos priežiūrą mokyklose karantino metu, vykdė nuo 2021 m. rugpjūčio 31 d. iki 2022 m. sausio 18 d. aplinkos paviršių ėminių (2019-nCoV) RNR nustatyti tikralaikės PGR metodu (dalyvavo 22 ugdymo įstaigos).

Nuo 2021 m. rugpjūčio 31 d. padėjo organizuoti ir vykdyti mokinių testavimą greitaisiais antigeno testais, vykdė epidemiologinių atvejų ištyrimą, sergančiųjų COVID-19 liga (koronaviruso infekcija) (10 lentelė).

**10 lentelė.** 2022 m. vykdyta COVID-19 pandemijos valdymo veikla.

|  |  |  |  |
| --- | --- | --- | --- |
| **Eil. Nr.** | **Veikla** | **Veiklos vertinimo kriterijai** | **Įvykdymas** |
| 1. | Mokinių testavimas greitaisiais antigeno testais | Atliktų testų skaičius (vnt.) | 75 000 |
| 2. | Užkrečiamųjų ligų epidemiologinė priežiūra | Iširtų atvejų skaičius (vnt.) | 798 |

**VIII. PRIKLAUSOMYBIŲ MAŽINIMO PLUNGĖS RAJONO SAVIVALDYBĖJE 2018–2025 METŲ PROGRAMA**

16. Plungės rajono savivaldybės tarybos 2018 m. vasario 15 d. sprendimu Nr. T1-28 „Dėl Priklausomybių mažinimo Plungės rajono savivaldybėje 2018–2025 metų programos patvirtinimo“ buvo patvirtinta Priklausomybių mažinimo Plungės rajono savivaldybėje 2018–2025 metų programa. Ši programa skirta Plungės rajono savivaldybės gyventojams, nesaikingai vartojantiems alkoholį arba priklausomiems nuo jo, taip pat turintiems priklausomybę nuo kitų priklausomybę sukeliančių medžiagų, jų šeimų nariams ir kitoms gyventojų grupėms, kurioms yra tikslingos priklausomybės ligų prevencinės priemonės (11 lentelė).

**11 lentelė.** Pagrindiniai 2022 m. programos vykdymo rezultatai.

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Programa** | **Vertinimo kriterijai** | **Planas** | **Įvykdymas** | **Įvykdymo procentas** |
| 1. | Priklausomybių mažinimo Plungės rajono savivaldybėje 2018–2025 metų programa | Apsilankymų pas priklausomybės konsultantą skaičius | 510 | 823 | 161 |
| Asmenų, gavusių priklausomybių konsultavimo paslaugas, skaičius | 110 | 184 | 167 |
| Renginių skaičius (paskaitos, seminarai, akcijos) (vnt.) | 35 | 41 | 100 |
| Renginiuose dalyvavusių asmenų skaičius (vnt.) | 810 | 922 | 100 |

**IX. PROJEKTINĖ VEIKLA**

17. Projektas „Jaunimui palankių sveikatos priežiūros paslaugų (JPSPP) teikimo modelio diegimas Plungės, Mažeikių ir Tauragės savivaldybėse“, kuris finansuojamas2014–2021 m. Europos ekonominės erdvės ir Norvegijos finansinio mechanizmo programos „Sveikata“ srities lėšomis.Plungės rajono savivaldybei numatytas projekto finansavimas – 94,6 tūkst. eurų, partneriams Mažeikų VSB – 82,1 tūkst. eurų ir Tauragės VSB – 82,4 tūkst. eurų. Įgyvendinta ir planuojama veikla:

Projektas „Ikimokyklinio ir mokyklinio ugdymo įstaigų sveikatos kabinetų aprūpinimas metodinėmis priemonėmis Plungės ir Tauragės savivaldybėse“, kuris finansuojamas2014–2021 m. Europos ekonominės erdvės ir Norvegijos finansinio mechanizmo programos „Sveikata“ srities lėšomis.Plungės rajono savivaldybei numatytas projekto finansavimas – 116,3 tūkst. eurų, parteriams Tauragės VSB – 112,8 tūkst. eurų. Įgyvendinta ir planuojama veikla:

tęsiamas 2 jungtinių projektų įgyvendinimas:

1. „Jaunimui palankių sveikatos priežiūros paslaugų (JPSPP) teikimo modelio diegimas Plungės, Mažeikių ir Tauragės savivaldybėse“.

Projektas įgyvendinamas Europos ekonominės erdvės finansinio mechanizmo programos „Sveikata“ lėšomis. Tikslas – teikti poreikius atitinkančias kokybiškas ir prieinamas jaunimui palankias sveikatos priežiūros paslaugas bei paskatinti jaunus žmones rinktis sveikesnį gyvenimo būdą projekte numatytų savivaldybių teritorijose (Plungės, Mažeikių, Tauragės). Tiesioginę projekto naudą gaunanti tikslinė grupė – 14‒29 metų jaunimas). 2022 metais 52 jaunuolių grupės (1 038 dalyviai) dalyvavo mokymuose pagal šiame projekte numatytus aštuonis pagalbos algoritmus prevencinėmis sveikatos temomis, t. y. depresijos, savižudybių ir savižalos, psichiką veikiančių medžiagų vartojimo, lytiškai plintančių infekcijų ir neplanuoto nėštumo, alkoholio vartojimo, sveikatos sutrikimų, susijusių su antsvoriu ir nutukimu, seksualinio smurto bei valgymo sutrikimų prevencija. 2022 metais buvo suteikta 148 individuali koordinacinio centro psichologo konsultacija ir 55 JPSPP koordinatoriaus konsultacijos 14‒29 metų jaunimui.

2. „Ikimokyklinio ir mokyklinio ugdymo įstaigų sveikatos kabinetų aprūpinimas metodinėmis priemonėmis Plungės ir Tauragės savivaldybėse“.

Projektas įgyvendinamas Europos ekonominės erdvės finansinio mechanizmo programos „Sveikata“ lėšomis ir Tauragės rajono savivaldybės biudžeto lėšomis. Tikslas – ikimokyklinio ir mokyklinio ugdymo įstaigų sveikatos kabinetų aprūpinimas metodinėmis priemonėmis, siekiant užtikrinti vaikų ir jaunimo gerovę. Įsigijus reikalingą naują įrangą sveikatos priežiūros kabinetams mokyklose ir ikimokyklinio ugdymo įstaigose skatinamas sveikesnis vaikų gyvenimo būdas, mokoma apie rūkymo ir narkotinių medžiagų žalą, fiziškai aktyvaus gyvenimo būdo naudą. Ypatingas dėmesys skiriamas psichikos sveikatos problemoms spręsti, naudojantis vaizdinėmis priemonėmis ir žaidimais, pritaikytais skirtingoms amžiaus grupėms. Projekto lėšomis Plungės rajono savivaldybėje jau atnaujinta 13 sveikatos kabinetų įranga, įsigytos įvairios sveikatos mokymo priemonės (kompiuterinė įranga, interaktyvios grindys „Stebuklų dėžutė“, šiaurietiškojo ėjimo lazdos, mokomieji gaivinimo manekenai, defibriliatoriai, žaidimai, skirti psichikos sveikatos stiprinimui bei pagrindinių emocijų atpažinimui, sensoriniai šviesos stalai, dirbtiniai maisto rinkiniai, garso kolonėlės, rankų higienos mokymo, žalingų įpročių prevencijos priemonės). Pasitelkiant naujas priemones vaikai ir mokiniai skatinami rinktis sveiką gyvenimo būdą, vengti žalingų įpročių, sportuoti, aktyviai leisti laisvalaikį, rūpintis savo psichikos sveikata ir, prireikus, ieškoti pagalbos. Tikimasi, kad tai padės ateityje sumažinti susirgimų ir ligų skaičių.

18. Įgyvendinti projektai, finansuojami Plungės rajono savivaldybės visuomenės sveikatos rėmimo specialiosios programos lėšomis:

18.1. Vaikų ir jaunimo socializacijos (vasaros poilsio) programa„Visi skirtingi – visi lygūs“. Organizuoti ir vykdyti 39 sveikatinimo renginiai, kuriuose dalyvavo 30 vaikų;

18.2. Projektas „Fizinio aktyvumo nauda ikimokyklinio ir mokyklinio amžiaus vaikams“. Vykdyti 50 sveikatinimo renginių, kuriuose dalyvavo 596 asmenys.

**X. VEIKLOS TOBULINIMO PERSPEKTYVOS**

Būdamas Lietuvos visuomenės sveikatos biurų asociacijos (toliau – SVSBA) nariu, Sveikatos biuras prisideda prie pastabų ir pasiūlymų teikimo, tobulinant biurų veiklą reglamentuojančią teisinę bazę respublikiniu mastu. Sveikatos biuras dalyvauja įvairių SVSBA darbo grupių veikloje, dalinasi ir keičiasi gerąja patirtimi keliant darbuotojų kvalifikaciją, gerinant teikiamų paslaugų kokybę. Artimiausios veiklos perspektyvos bei sveikatinimo nuoseklumas priklauso nuo turimų finansinių ir žmogiškųjų išteklių, todėl finansavimo šaltinių paieška išlieka svarbus prioritetas. Ir toliau planuojama dalyvauti Plungės rajono savivaldybės visuomenės sveikatos rėmimo specialiosios programos priemonių finansavimo konkurse, Europos Sąjungos finansuojamuose projektuose ir kt., siekiant pritraukti lėšas Plungės rajono savivaldybės gyventojų sveikatinimui. Pagrindinės veiklos tobulinimo perspektyvos yra šios:

• kelti Sveikatos biuro darbuotojų kvalifikaciją, sudaryti sąlygas tobulinti kompetencijas;

• aktyvinti suaugusiųjų sveikatos ugdymą;

• tobulinti mokinių sveikatos priežiūros organizavimą;

• vadovui nuolat tobulinti savo vadovavimo įgūdžius, stiprinti vidaus kontrolę, skirti didelį dėmesį palankaus įstaigos mikroklimato palaikymui;

• siekiant plačiau informuoti gyventojus apie Sveikatos biuro veiklą, ieškoti naujų ryšių su visuomene formų ir būdų;

• tęsti tarpinstitucinio bendradarbiavimo vystymą, didinant kitų sektorių indėlį į visuomenės sveikatą.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL BIUDŽETINĖS ĮSTAIGOS PLUNGĖS RAJONO SAVIVALDYBĖS VISUOMENĖS SVEIKATOS BIURO 2022 METŲ VEIKLOS ATASKAITOS PATVRTINIMO“** |
| 2023 m. birželio 23 d.  Plungė |

**1. Parengto sprendimo projekto tikslai, uždaviniai.** Vadovaudamasi Plungės rajono savivaldybės visuomenės sveikatos biuro (toliau – Sveikatos biuras) nuostatų, patvirtintų Plungės rajono savivaldybės tarybos 2023 m. gegužės 18 d. sprendimu Nr. T1-135 „Dėl Plungės rajono savivaldybės visuomenės sveikatos biuro nuostatų patvirtinimo“, 30.7 punktu bei atsižvelgdama į Sveikatos biuro 2023 m. birželio 14 d. raštą Nr. SB-050 „Dėl biudžetinės įstaigos Plungės rajono savivaldybės visuomenės sveikatos biuro 2022 metų veiklos ataskaitos patvirtinimo“, Plungės rajono savivaldybės taryba tvirtina biudžetinės įstaigos Plungės rajono savivaldybės visuomenės sveikatos biuro 2022 metų veiklos ataskaitą (pridedama).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Plungės rajono savivaldybės tarybos 2023 m. gegužės 18 d. sprendimu Nr. T1-135 ,,Dėl Plungės rajono savivaldybės visuomenės sveikatos biuro nuostatų patvirtinimo“ 30.7 punktu, Sveikatos biuras teikia savininkui tvirtinti metinius Sveikatos biuro veiklos planus, ataskaitas, programų sąmatas.

Balandžio mėnesį Sveikatos ir socialinės apsaugos komiteto posėdyje šis klausimas jau buvo pristatytas kaip planinis. Dabar reikalinga Sveikatos biuro 2022 metų veiklos ataskaitą patvirtinti Savivaldybės tarybos sprendimu.

**3. Kodėl būtina priimti sprendimą, kokių pozityvių rezultatų laukiama.** Savivaldybės taryba patvirtins Sveikatos biuro 2022 metų veiklos ataskaitą.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** -

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** -

**7. Sprendimo projekto antikorupcinis vertinimas.** Korupcijos pasireiškimo galimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Biudžetinei įstaigaiPlungės rajono savivaldybės visuomenės sveikatos biurui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Taip* |  |
| *Regiono plėtrai* | *Teigiama* |  |
| *Kitoms sritims, asmenims ar jų grupėms* | *Taip* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė