**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2023 m. liepos 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu ir atsižvelgdama į Nacionalinės švietimo agentūros 2023 m. birželio 15 d. raštą Nr. SD- 1930(1.6 E) „Dėl trumpalaikio turto perėmimo Savivaldybės nuosavybėn ir jo perdavimo valdyti, naudoti ir disponuoti juo patikėjimo teise“, Plungės rajono savivaldybės taryba n u s p r e n d ž i a:

1. Sutikti perimti Savivaldybės nuosavybėn Nacionalinės švietimo agentūros patikėjimo teise valdomą valstybės trumpalaikį turtą.

**Trumpalaikis turtas:**

| Turto pavadinimas | Inventoriniai Nr. | Kiekis (vnt.) | Vieneto įsigijimo savikaina (Eur) | Bendra įsigijimo vertė, Eur (su PVM) | Vieneto likutinė vertė (Eur) | Bendra likutinė vertė, Eur (su PVM) |
| --- | --- | --- | --- | --- | --- | --- |
| TTS Group Ltd „Blue-Bot Bluetooth programmable floor robot“ (2 vnt.); „Bee-Bot programmable floor robot“ (4 vnt.); metodinė medžiaga | AT003556/ 58-60 | 3 | 473,11 | 1 419,33 | 473,11 | 1 419,33 |
| Kilimėliai (2 vnt.); specializuota pakrovimo ir laikymo stotis „Docking station“ | AT003565/ 58-60 | 3 | 116,16 | 348,48 | 116,16 | 348,48 |
| Planšetinis kompiuteris „Lenovo TAB M10“ (10.1", 1920x1200, 3GB/32GB, 7000 mAh, WLAN, „Bluetooth“, „Wi-Fi“) ir dėklas | AT003536/ 622-628 | 7 | 180,14 | 1 260,98 | 180,14 | 1 260,98 |

Pastaba. Duomenys į lentelę įrašyti iš Nacionalinės švietimo agentūros 2023 m. birželio 15 d. rašto Nr. SD-1930(1.6E).

2. Perėmus Savivaldybės nuosavybėn trumpalaikį turtą, nurodytą sprendimo 1 punkte, perduoti jį Plungės Senamiesčio mokyklai valdyti, naudoti ir disponuoti juo patikėjimo teise.

3. Nustatyti, kad Savivaldybės nuosavybėn perduotas turtas bus panaudotas diegiant atnaujintą informatikos ugdymo turinį pradiniame ugdyme.

4. Įgalioti:

4.1. Plungės rajono savivaldybės merą, o jo nesant – merą pavaduojantį asmenį, Savivaldybės vardu pasirašyti sprendimo 1 punkte nurodyto turto priėmimo ir perdavimo aktus;

4.2. Plungės rajono savivaldybės merą, o jo nesant – merą pavaduojantį asmenį bei Plungės Senamiesčio mokyklos vadovą pasirašyti sprendimo 2 punkte nurodyto turto, perduodamo valdyti ir disponuoti patikėjimo teise, perdavimo ir priėmimo aktus.

Savivaldybės meras

SUDERINTA:

Savivaldybės tarybos narys Algirdas Pečiulis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Lina Miknienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“** |
| 2023 m. birželio 27 d.  Plungė |

**1. Parengto sprendimo projekto tikslai, uždaviniai.**

Perimti Plungės rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą valstybės trumpalaikį turtą. Savivaldybės nuosavybėn perduotas turtas bus naudojamas Savivaldybės savarankiškosioms ir valstybės perduotoms savivaldybėms funkcijoms įgyvendinti: bus panaudotas diegti atnaujintą informatikos ugdymo turinį pradiniame ugdyme. Perimtas Savivaldybės nuosavybėn turtas bus perduotas Plungės Senamiesčio mokyklai naudoti ir disponuoti juo patikėjimo teise.

Gaunamo trumpalaikio turto bendra įsigijimo vertė yra 3 028,79 Eur.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nėra.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą perimtas Savivaldybės nuosavybėn turtas bus perduotas Plungės Senamiesčio mokyklai valdyti, naudoti ir disponuoti juo patikėjimo teise. Turtas bus skirtas padėti Plungės Senamiesčio mokyklai ugdyti pradinių klasių mokinių skaitmeninius gebėjimus, diegti informatikos ugdymo turinį pradiniame ugdyme pagal atnaujintas bendrąsias programas.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas

**8. Nurodyti, kieno iniciatyva sprendimo projektas yra parengtas.**

Vadovaujantis Nacionalinės švietimo agentūros 2023 m. birželio 15 d. gautu raštu Nr. SD- 1930 (1.6E) „Dėl trumpalaikio turto perėmimo Savivaldybės nuosavybėn ir jo perdavimo valdyti, naudoti ir disponuoti juo patikėjimo teise“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės Senamiesčio mokyklai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.) Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Pagerės mokinių ugdymas* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Lina Miknienė