|  |
| --- |
| **Projektas**  **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS 2022 M. GRUODŽIO 31 D. PASIBAIGUSIŲ METŲ KONSOLIDUOTŲJŲ FINANSINIŲ ATASKAITų RINKINIO PATVIRTINIMO** |
| 2023 m. liepos 27 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, Viešojo sektoriaus atskaitomybės įstatymo 7 straipsnio 1 dalimi, Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2023 m. kovo 30 d. sprendimu Nr. T1-71 „Dėl Plungės rajono savivaldybės tarybos veiklos reglamento patvirtinimo“, 180 punktu, Plungės rajono savivaldybės taryba n u s p r e n d ž i a:

Patvirtinti Plungės rajono savivaldybės 2022 m. gruodžio 31 d. pasibaigusių metų konsoliduotųjų finansinių ataskaitų rinkinį (pridedama):

Finansinės būklės ataskaitą pagal 2022 m. gruodžio 31 d. duomenis;

Veiklos rezultatų ataskaitą pagal 2022 m. gruodžio 31 d. duomenis;

Pinigų srautų ataskaitą pagal 2022 m. gruodžio 31 d. duomenis;

Grynojo turto pokyčių ataskaitą pagal 2022 m. gruodžio 31 d. duomenis;

Plungės rajono savivaldybės 2022 m. gruodžio 31 d. pasibaigusių metų konsoliduotųjų finansinių ataskaitų rinkinio aiškinamąjį raštą.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Finansų ir biudžeto skyriaus vedėjos pavaduotoja Margarita Tamošauskienė

Sprendimo projektą rengė Finansų ir biudžeto vyr. specialistė Milda Šapalienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS 2022 M. GRUODŽIO 31 D. PASIBAIGUSIŲ METŲ KONSOLIDUOTŲJŲ FINANSINIŲ ATASKAITų RINKINIO PATVIRTINIMO“**

2023 m. birželio 27 d.

Plungė

**1. Parengto sprendimo projekto tikslai, uždaviniai.**

Teikiamo sprendimo projekto tikslas – patvirtinti Plungės rajono savivaldybės 2022 m. gruodžio 31 d. pasibaigusių metų konsoliduotųjų finansinių ataskaitų rinkinį.

Uždaviniai – patvirtinti Plungės rajono savivaldybės 2022 m. gruodžio 31 d. pasibaigusių metų konsoliduotųjų finansinių ataskaitų rinkinį:

Finansinės būklės ataskaitą pagal 2022 m. gruodžio 31 d. duomenis;

Veiklos rezultatų ataskaitą pagal 2022 m. gruodžio 31 d. duomenis;

Pinigų srautų ataskaitą pagal 2022 m. gruodžio 31 d. duomenis;

Grynojo turto pokyčių ataskaitą pagal 2022 m. gruodžio 31 d. duomenis;

Plungės rajono savivaldybės 2022 m. gruodžio 31 d. pasibaigusių metų konsoliduotųjų finansinių ataskaitų rinkinio aiškinamąjį raštą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, išimtinė savivaldybės tarybos kompetencija savivaldybės biudžeto ir savivaldybės metinių ataskaitų rinkinio tvirtinimas, Biudžeto sandaros įstatymo ir Viešojo sektoriaus atskaitomybės įstatymo nustatyta tvarka, prireikus – savivaldybės biudžeto tikslinimas. Lietuvos Respublikos viešojo sektoriaus atskaitomybės įstatymo nustatyta tvarka, konsoliduotųjų finansinių ataskaitų rinkinys 2023 m. gegužės 31 d. pateiktas Savivaldybės kontrolės ir audito tarnybai. Šiuo metu Kontrolės ir audito tarnyba atlieka Plungės rajono savivaldybės 2022 m. gruodžio 31 d. pasibaigusių metų konsoliduotųjų finansinių ataskaitų rinkinio finansinį (teisėtumo) auditą.

**Kodėl būtina priimti sprendimą, kokių pozityvių rezultatų laukiama.**

Priėmus sprendimą bus įgyvendintos Lietuvos Respublikos vietos savivaldos įstatymo 15 straipsnio 2 dalies 12 punkto nuostatos.

**4. Lėšų poreikis ir finansavimo šaltiniai.**

Lėšų nereikės.

1. **Pateikti kitus sprendimui priimti reikalingus pagrindimus, skaičiavimus ar paaiškinimus.**

Visas Savivaldybės konsoliduotasis turtas, parodytas finansinės būklės ataskaitoje, 2022 m. gruodžio 31 d. sudarė 131 644,93 tūkst. eurų ir buvo 6 030,45 tūkst. eurų (4,8 proc.) didesnis nei 2021 m.

Savivaldybės konsoliduotoje veiklos rezultatų ataskaitoje pateikta informacija apie Savivaldybės per metus uždirbtas pajamas (76 834,00 tūkst. eurų) ir patirtas sąnaudas (74 367,63 tūkst. eurų) bei rezultatus (grynasis perviršis 3 357,05 tūkst. eurų).

Ataskaitinio laikotarpio pagrindinės veiklos įplaukos sudarė 76 408,70 tūkst. eurų ir buvo 11,3 proc. didesnės nei 2021 m. Didžiausia dalis teko finansavimo sumoms iš valstybės biudžeto – 34 058,52 tūkst. eurų.

Ataskaitiniu laikotarpiu pagrindinės veiklos išmokų suma siekė 65 979,01 tūkst. eurų arba 17,9 proc. daugiau negu 2021 m. Didžioji išmokų dalis teko švietimo – 35,3 proc. ir socialinės apsaugos – 26,0 proc. funkcijoms vykdyti.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Teikiamas naujas sprendimo projektas, projekto lyginamojo varianto nėra.

**7. Sprendimo projekto antikorupcinis vertinimas.**

Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Savivaldybės metinių konsoliduotųjų ataskaitų rinkinį kartu su Kontrolės ir audito tarnybos išvada interneto svetainėje [www.plunge.lt](http://www.plunge.lt) skelbia Savivaldybės administracija per 10 dienų nuo jo patvirtinimo Savivaldybės taryboje.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto skyriaus vyr. specialistėMilda Šapalienė